**Tehniskā specifikācija**

**Mineralizēto joslu atjaunošana**

**Daugavpils valstspilsētas pašvaldības mežos 2025. gadā.**

**1. Darba mērķis:**

Uzlabot ugunsdrošības stāvokli Daugavpils valstspilsētas pašvaldībai piederošajos mežos 2025.gada ugunsnedrošajā laikposmā.

**2. Darba uzdevums:**

2.1. Ar Izpildītāja rīcībā esošo tehnisko aprīkojumu, pēc Pasūtītāja uzradītās shēmas, veikt esošo mineralizēto joslu atjaunošanu kopējā garumā 35 km divās kārtās.

2.2. Darbu veikšanā jāievēro visas LR spēkā esošajos normatīvajos aktos noteiktās darba drošības, ugunsdrošības, tehniskās, sanitārās, vides aizsardzības u.c. prasības.

**3. Darba apjoms:**

|  |  |  |
| --- | --- | --- |
| **Darba nosaukums** | **Mērvienība** | **Apjoms** |
| Mineralizēto joslu atjaunošana divās kārtās  | km | 70 (2 x 35) |

**4. Darba izpildes termiņš:**

4.1. Darba izpildes termiņš no līguma parakstīšanas dienas līdz 2025.gada 31.jūlijam.

4.2. Pirmās kārtas mineralizēto joslu atjaunošanu jāveic līdz 2025. gada 30.aprīlim.

 4.3. Otrās kārtas mineralizēto joslu atjaunošanu jāveic pēc Pasūtītāja uzdevuma.

**5. Prasības mineralizēto joslu atjaunošanai:**

5.1. Pretendentam jābūt pieredzei līdzīgu darbu veikšanā pēdējo triju gadu laikā.

5.2. Atjaunotās mineralizētās joslas platums nav mazāks par 1,5 metriem.

 5.3. Mineralizētajā joslā augsne ir apvērsta vai attīrīta līdz minerālaugsnes slānim.

5.4. No mineralizētās joslas novācami izgāztie koki, to daļas un citi priekšmeti, kas var sekmēt uguns izplatīšanos pāri mineralizētajām joslām.

5.5. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

5.6. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

5.7. Veicot darbus, ievērot vispārējās vides aizsardzības prasības. Darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

5.8. Ievērot pasūtītāja noteiktos darbu izpildes termiņus. Gadījumā, ja darbi netiek izpildīti laikā, Izpildītājs sniedz paskaidrojumus.

**6. Darbā izmantojamā tehnika:**

6.1. Izpildītāja tehnikas vienības atbilst normatīvajos aktos noteiktajām tehniskajām prasībām.

6.2. Ar izpildītāja rīcībā esošo tehniku jānodrošina visu pasūtītāja noteikto prasību izpilde.

**7. Darbā iesaistītais personāls:**

Darbā tiek iesaistīts normatīvajos aktos noteiktā kārtībā nodarbināts izpildītāja personāls, kas atbildīgs par visu tehniskajā specifikācijā noteikto prasību savlaicīgu un kvalitatīvu izpildi.

**8. Tāmes izstrādāšana:**

Tāmē jānorāda izmaksas par 1 km mineralizēto joslu atjaunošanu, kā arī kopējās izmaksas par visu paredzamo darba apjomu.

**9. Izpildīto darbu pieņemšana:**

Pēc darba pabeigšanas tiek sastādīts nodošanas-pieņemšanas akts, kurā tiek norādīts faktiski paveikto darbu apjoms. Abpusēji parakstīts nodošanas-pieņemšanas akts ir pamats izpildīto darbu pieņemšanai, rēķina izrakstīšanai un samaksas veikšanai. Samaksa tiek veikta par faktiski izpildītiem darbiem.

Daugavpils valstspilsētas pašvaldības iestādes

„Komunālās saimniecības pārvalde”

vides pārvaldības speciāliste O. Zalucka